ইটার্নাল সানশাইন অব দ্য স্পটলেস মাইন্ড

ইটার্নাল সানশাইন অব দ্য স্পটলেস মাইন্ড () হল মিশেল গঁদ্রি পরিচালিত ২০০৪ সালের মার্কিন অধিবাস্তববাদী বিজ্ঞান কল্পকাহিনীনির্ভর প্রণয়ধর্মী নাট্য চলচ্চিত্র। গঁদ্রি, চার্লি কফম্যান ও পিয়ের বিসমাথের গল্প অবলম্বনে এর চিত্রনাট্য লিখেছেন কফম্যান। এতে শ্রেষ্ঠাংশে অভিনয় করেন জিম ক্যারি ও কেট উইন্সলেট এবং পার্শ্ব চরিত্রে অভিনয় করেন কিয়ার্স্টন ডান্‌স্ট, মার্ক রাফালো, ইলাইজা উড ও টম উইলকিনসন। চলচ্চিত্রটির শিরোনাম আলেকজান্ডার পোপের ১৭১৭ সালের ইলোইজা টু এবলার্ড কবিতার একটি ছত্র থেকে নেওয়া। স্মৃতি ও প্রেমের প্রকৃতি বুঝাতে এতে মনস্তাত্বিক নাট্য ও বিজ্ঞান কল্পকাহিনীনির্ভর বিষয়বস্তুর সাথে অসরলরৈখিক বর্ণনার ব্যবহার করা হয়েছে।

চলচ্চিত্রটি ২০০৪ সালের ১৯শে মার্চ মার্কিন যুক্তরাষ্ট্রের প্রেক্ষাগৃহে মুক্তি পায় এবং সমালোচক ও দর্শকদের নিকট থেকে ভূয়সী প্রশংসা লাভ করে, তারা ভিজ্যুয়াল শৈলী, সম্পাদনা, লেখনী, সুর, বিষয়বস্তু, পরিচালনা এবং ক্যারি ও উইন্সলেটের অভিনয়ের প্রশংসা করেন। চলচ্চিত্রটি ২০ মিলিয়ন মার্কিন ডলার নির্মাণব্যয়ের বিপরীতে ৭৪ মিলিয়ন মার্কিন ডলার আয় করে বক্স অফিসে ব্যবসাসফল হয়। আমেরিকান ফিল্ম ইনস্টিটিউট চলচ্চিত্রটিকে ২০০৪ সালের সেরা ১০ চলচ্চিত্রের একটি বলে উল্লেখ করে। ৭৭তম একাডেমি পুরস্কারের বিসমাথ, গঁদ্রি ও কফম্যান শ্রেষ্ঠ মৌলিক চিত্রনাট্য বিভাগে পুরস্কৃত হন এবং উইন্সলেট শ্রেষ্ঠ অভিনেত্রী বিভাগে মনোনয়ন লাভ করেন।

বেশ কয়েকটি প্রকাশনা চলচ্চিত্রটিকে একবিংশ শতাব্দীর অন্যতম সেরা চলচ্চিত্র হিসেবে উল্লেখ করে এবং এটি কাল্ট তকমা লাভ করে। চলচ্চিত্রটি বেশ কয়েকটি সঙ্গীতের অনুপ্রেরণা হিসেবে কাজ করে, তন্মধ্যে রয়েছে জে ইলেকট্রনিকার ২০০৭ সালের "ইটার্নাল সানশাইন (দ্য প্লেজ)", জেনে এইকোর ২০১৪ সালের "স্পটলেস মাইন্ড" ও "ইটার্নাল সানশাইন", আরিয়ানা গ্রান্দেের ২০২৪ সালের অ্যালবাম ইটার্নাল সানশাইন এবং বাস্তিলের ২০২২ সালের একক গান "রিমাইন্ড মি"।

অভিনয়শিল্পীদল
 জিম ক্যারি - জোয়েল ব্যারিশ: বইপড়ুয়া অন্তর্মুখী যুবক, যিনি ক্লেমেন্টিন ক্রুজিন্‌স্কির সাথে দুই বছরের সম্পর্কে জড়ান। তাদের সম্পর্কে বিচ্ছেদ ঘটলে ক্লেমেন্টিন তার স্মৃতি থেকে জোয়েলকে মুছে ফেলেন এবং জোয়েলও এর প্রত্যুত্তরে ক্লেমেন্টিনকে তার স্মৃতি থেকে মুছে ফেলেন।
 কেট উইন্সলেট - ক্লেমেন্টিন ক্রুজিন্‌স্কি: একজন স্বতঃস্ফূর্ত বহির্মুখী তরুণী, যিনি জোয়েলের সাথে তার দুই বছরের সম্পর্কের বিচ্ছেদ ঘটলে তার স্মৃতি থেকে জোয়েলকে মুছে ফেলেন।
 কিয়ার্স্টন ডান্‌স্ট - ম্যারি স্‌ভেভো: লাকুনার অভ্যর্থনাকারী তরুণী, যিনি স্টান ফিঙ্কের সাথে প্রেম করছেন এবং তার হাওয়ার্ড মিয়ের্ৎজুইকের প্রতি আকর্ষণ রয়েছে।
 মার্ক রাফালো - স্ট্যান ফিঙ্ক: লাকুনার প্রযুক্তিকর্মী, যার ম্যারি স্‌ভেভোর সাথে প্রেমের সম্পর্কে জড়িত।
 ইলাইজা উড - প্যাট্রিক ভের্ৎজ: লাকুনার প্রযুক্তিকর্মী, যিনি জোয়েলের নকল করে ক্লেমেন্টিনের সাথে সম্পর্কে জড়ান। জোয়েল ও ক্লেমেন্টিন দ্বিতীয়বারের মত প্রেমে পড়লে ক্লেমেন্টিনের সাথে তার বিচ্ছেদ ঘটে।
 টম উইলকিনসন - ডক্টর হাওয়ার্ড মিয়ের্ৎজুইক: লাকুনার পরিচালক। চলচ্চিত্রের ঘটনাবলির পূর্বে ম্যারির সাথে তার সম্পর্ক ছিল, ম্যারির স্মৃতি মুছে দেয়ার মাধ্যমে এই সম্পর্কের সমাপ্তি ঘটে।
 জেন অ্যাডামস - ক্যারি ইকিন: জোয়েলের বান্ধবী। রব ইকিনের সাথে কলহপূর্ণ সম্পর্কে জড়িত।
 ডেভিড ক্রস - রব ইকিন: জোয়েলের বন্ধু। ক্যারি ইকিনের সাথে কলহপূর্ণ সম্পর্কে জড়িত।
 ডেয়ার্ড্র ওকনেল - হলিস মিয়ের্ৎজুইক: হাওয়ার্ডের স্ত্রী
 ডেবন অয়ার - মিসেস ব্যারিশ: জোয়েলের মা
 টমাস জে রায়ান - ফ্র্যাঙ্ক: জোয়েলের প্রতিবেশী
 এলেন পম্পিও - নেওমি: জোয়েলের প্রেমিকা (কর্তনকৃত দৃশ্য)

সমাদর
বক্স অফিস
২০ মিলিয়ন মার্কিন ডলার ব্যয়ে নির্মিত ইটার্নাল সানশাইন অব দ্য স্পটলেস মাইন্ড চলচ্চিত্রটি ২০০৪ সালের ১৯শে মার্চ মার্কিন যুক্তরাষ্ট্রের প্রেক্ষাগৃহে মুক্তি পায়। এটি প্রথম সপ্তাহান্তে ১,৩৫৩ প্রেক্ষাগৃহ থেকে ৮.২ মিলিয়ন মার্কিন ডলার আয় করে বক্স অফিসে সপ্তম স্থান লাভ করে। এটি ১৯ সপ্তাহ প্রেক্ষাগৃহে প্রদর্শিত হয় এবং মার্কিন যুক্তরাষ্ট্র ও কানাডায় ৩৪.৪ মিলিয়ন মার্কিন ডলার ও আন্তর্জাতিক চলচ্চিত্র বাজারে ৩৯.৬ মিলিয়ন মার্কিন ডলার নিয়ে বিশ্বব্যাপী মোট ৭৪ মিলিয়ন মার্কিন ডলার আয় করে।

চলচ্চিত্রটি চার্লি কফম্যানের সবচেয়ে ব্যবসাসফল সৃষ্টিকর্ম, যা অ্যাড্যাপ্টেশন (২০০২)-এর দ্বিগুন এবং বিয়িং জন মালকভিচ (১৯৯৯)-এর তিনগুনের বেশি আয় করে।

পুরস্কার ও মনোনয়ন
 পুরস্কার বিভাগ মনোনীত/বিজয়ী ফলাফল ৭৭তম একাডেমি পুরস্কার শ্রেষ্ঠ অভিনেত্রী কেট উইন্সলেট  শ্রেষ্ঠ মৌলিক চিত্রনাট্য পিয়ের বিসমাথ, মিশেল গঁদ্রি ও চার্লি কফম্যান ৫৮তম ব্রিটিশ অ্যাকাডেমি চলচ্চিত্র পুরস্কার শ্রেষ্ঠ চলচ্চিত্র স্টিভ গলিন ও অ্যান্টনি ব্রেগম্যান  শ্রেষ্ঠ পরিচালনা মিশেল গঁদ্রি  শ্রেষ্ঠ মৌলিক চিত্রনাট্য চার্লি কফম্যান  শ্রেষ্ঠ অভিনেতা জিম ক্যারি  শ্রেষ্ঠ অভিনেত্রী কেট উইন্সলেট  শ্রেষ্ঠ চিত্রসম্পাদনা ভালদিস অস্কার্সদোত্তির  ৬২তম গোল্ডেন গ্লোব পুরস্কার শ্রেষ্ঠ সঙ্গীতধর্মী বা হাস্যরসাত্মক চলচ্চিত্র স্টিভ গলিন ও অ্যান্টনি ব্রেগম্যান  শ্রেষ্ঠ চিত্রনাট্য চার্লি কফম্যান  সঙ্গীতধর্মী বা হাস্যরসাত্মক চলচ্চিত্রে শ্রেষ্ঠ অভিনেতা জিম ক্যারি  সঙ্গীতধর্মী বা হাস্যরসাত্মক চলচ্চিত্রে শ্রেষ্ঠ অভিনেত্রী কেট উইন্সলেট হ্যুগো পুরস্কার শ্রেষ্ঠ নাট্যধর্মী উপস্থাপনা পিয়ের বিসমাথ, মিশেল গঁদ্রি ও চার্লি কফম্যান ন্যাশনাল বোর্ড অব রিভিউ পুরস্কার শ্রেষ্ঠ মৌলিক চিত্রনাট্য চার্লি কফম্যান রাইটার্স গিল্ড অব আমেরিকা পুরস্কার শ্রেষ্ঠ মৌলিক চিত্রনাট্য পিয়ের বিসমাথ, মিশেল গঁদ্রি ও চার্লি কফম্যান 

গণমাধ্যমের স্বীকৃতি
 বছর গণমাধ্যম স্বীকৃতি র‍্যাংক টীকা ২০০৫ রাইটার্স গিল্ড অব আমেরিকা ওয়েস্ট ১০১ সেরা চিত্রনাট্য ২৪ ২০০৮ এম্পায়ার সর্বকালের সেরা ৫০০ চলচ্চিত্র ৭৩ ২০০৯ টাইম আউট নিউ ইয়র্ক দ্য টনি দশকের শীর্ষ ৫০ চলচ্চিত্র ৩ স্ল্যান্ট ম্যাগাজিন যে কোন কিছুর ১০০ সেরা চলচ্চিত্র ৮৬ পেস্ট দশকের (২০০০-২০০৯) সেরা ৫০ চলচ্চিত্র ৫ দি এ.ভি. ক্লাব ২০০০-এর দশকের সেরা চলচ্চিত্র ১ মেটাক্রিটিক চলচ্চিত্র সমালোচকদের বাছাইকৃত দশকের সেরা চলচ্চিত্র ২ ২০১৬ বিবিসি একবিংশ শতাব্দীর ১০০ সেরা চলচ্চিত্র ৬ ২০১৮ এম্পায়ার ১০০ সেরা চলচ্চিত্র ৪১ দে শুট পিকচার্স ডোন্ট দে একবিংশ শতাব্দীর সবচেয়ে সমাদৃত চলচ্চিত্র ১৩ ২০২২ সাইট অ্যান্ড সাউন্ড পরিচালকদের ভোটে সর্বকালের ১০০ সেরা চলচ্চিত্র ৯৯ ২০২৫ দ্য নিউ ইয়র্ক টাইমস একবিংশ শতাব্দীর ১০০ সেরা চলচ্চিত্র ৭ একবিংশ শতাব্দীর ১০০ সেরা চলচ্চিত্র (পাঠকদের পছন্দ) ৯রোলিং স্টোন একবিংশ শতাব্দীর ১০০ সেরা চলচ্চিত্র ১৭

তথ্যসূত্র

বহিঃসংযোগ







 Lacuna Inc., promotional website for the film

বিষয়শ্রেণী:২০০৪-এর চলচ্চিত্র
বিষয়শ্রেণী:২০০৪-এর প্রণয়ধর্মী নাট্য চলচ্চিত্র
বিষয়শ্রেণী:২০০৪-এর বিজ্ঞান কল্পকাহিনী চলচ্চিত্র
বিষয়শ্রেণী:২০০৪-এর স্বাধীন চলচ্চিত্র
বিষয়শ্রেণী:২০০০-এর দশকের ইংরেজি ভাষার চলচ্চিত্র
বিষয়শ্রেণী:২০০০-এর দশকের বিজ্ঞান কল্পকাহিনীনির্ভর নাট্য চলচ্চিত্র
বিষয়শ্রেণী:২০০০-এর দশকের বিজ্ঞান কল্পকাহিনীনির্ভর প্রণয়ধর্মী চলচ্চিত্র
বিষয়শ্রেণী:২০০০-এর দশকের মনস্তাত্ত্বিক নাট্য চলচ্চিত্র
বিষয়শ্রেণী:২০০০-এর দশকের মার্কিন চলচ্চিত্র
বিষয়শ্রেণী:ইংরেজি ভাষার বিজ্ঞান কল্পকাহিনীনির্ভর নাট্য চলচ্চিত্র
বিষয়শ্রেণী:ইংরেজি ভাষার বিজ্ঞান কল্পকাহিনীনির্ভর প্রণয়ধর্মী চলচ্চিত্র
বিষয়শ্রেণী:ইংরেজি ভাষার মনস্তাত্ত্বিক নাট্য চলচ্চিত্র
বিষয়শ্রেণী:ইংরেজি ভাষার স্বাধীন চলচ্চিত্র
বিষয়শ্রেণী:মার্কিন প্রণয়ধর্মী নাট্য চলচ্চিত্র
বিষয়শ্রেণী:মার্কিন বিজ্ঞান কল্পকাহিনীনির্ভর নাট্য চলচ্চিত্র
বিষয়শ্রেণী:মার্কিন বিজ্ঞান কল্পকাহিনীনির্ভর প্রণয়ধর্মী চলচ্চিত্র
বিষয়শ্রেণী:মার্কিন মনস্তাত্ত্বিক নাট্য চলচ্চিত্র
বিষয়শ্রেণী:মার্কিন স্বাধীন চলচ্চিত্র
বিষয়শ্রেণী:অস্তিত্ববাদী চলচ্চিত্র
বিষয়শ্রেণী:উত্তর আধুনিক চলচ্চিত্র
বিষয়শ্রেণী:অ্যানোনিমাস কনটেন্টের চলচ্চিত্র
বিষয়শ্রেণী:ফোকাস ফিচার্সের চলচ্চিত্র
বিষয়শ্রেণী:চার্লি কফম্যানের চিত্রনাট্য সংবলিত চলচ্চিত্র
বিষয়শ্রেণী:স্টিভ গলিন প্রযোজিত চলচ্চিত্র
বিষয়শ্রেণী:ম্যানহাটনের পটভূমিতে চলচ্চিত্র
বিষয়শ্রেণী:লং আইল্যান্ডের পটভূমিতে চলচ্চিত্র
বিষয়শ্রেণী:নিউ ইয়র্কে (অঙ্গরাজ্য) ধারণকৃত চলচ্চিত্র
বিষয়শ্রেণী:নিউ জার্সিতে ধারণকৃত চলচ্চিত্র
বিষয়শ্রেণী:স্যাটার্ন পুরস্কার বিজয়ী চলচ্চিত্র
বিষয়শ্রেণী:ইংরেজি ভাষার প্রণয়ধর্মী নাট্য চলচ্চিত্র